CELEX: 
Language: fi
Date: 2020-09-07 00:00:00
Title: KOMISSION ASETUS (EU) …/…, asetuksen (EY) N:o 1881/2006 muuttamisesta siltä osin kuin on kyse polysyklisten aromaattisten hiilivetyjen (PAH-yhdisteet) enimmäismääristä perinteisesti savustetuissa lihoissa ja lihatuotteissa sekä perinteisesti savustetuissa kaloissa ja kalatuotteissa sekä PAH-yhdisteiden enimmäismäärien vahvistamisesta juomien valmistuksessa käytettävissä kasviperäisissä elintarvikejauheissa

KOMISSION ASETUS (EU) …/…,
            
            
               annettu 7.9.2020,
            
            
               asetuksen (EY) N:o 1881/2006 muuttamisesta siltä osin kuin on kyse polysyklisten aromaattisten hiilivetyjen (PAH-yhdisteet) enimmäismääristä perinteisesti savustetuissa lihoissa ja lihatuotteissa sekä perinteisesti savustetuissa kaloissa ja kalatuotteissa sekä PAH-yhdisteiden enimmäismäärien vahvistamisesta juomien valmistuksessa käytettävissä kasviperäisissä elintarvikejauheissa
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93
                  1
                ja erityisesti sen 2 artiklan 3 kohdan,
            
            
               sekä katsoo seuraavaa:
            
            
               (1)Komission asetuksessa (EY) N:o 1881/2006
                  2
                vahvistetaan polysyklisten aromaattisten hiilivetyjen, jäljempänä ’PAH-yhdisteet’, enimmäismäärät elintarvikkeissa, mukaan luettuna savustetuissa lihoissa ja lihatuotteissa sekä savustetuissa kaloissa ja kalatuotteissa.
            
            
               (2)Asetuksen mukaan PAH-yhdisteiden enimmäismäärät on asetettava niin alhaiselle tasolle kuin on kohtuudella mahdollista (nk. ALARA-periaate) hyvien tuotanto- sekä maatalous- ja kalatalouskäytäntöjen perusteella. Savustettua kalaa ja savustettua lihaa koskevat tiedot osoittivat vuonna 2011, että alempien enimmäismäärien saavuttaminen oli mahdollista. Joissain tapauksissa savustuksessa käytettävää teknologiaa oli kuitenkin mukautettava. Sen vuoksi savustetuille lihoille ja lihatuotteille sekä savustetuille kaloille ja kalatuotteille myönnettiin kolmen vuoden siirtymäkausi, ennen kuin alempia enimmäismääriä ryhdyttiin soveltamaan 1 päivänä syyskuuta 2014. 
            
            
               (3)Hyvien savustuskäytäntöjen soveltamisesta huolimatta vuonna 2014 todettiin, etteivät Espanja, Irlanti, Kroatia, Kypros, Latvia, Puola, Portugali, Romania, Slovakian tasavalta, Suomi, Ruotsi ja Yhdistynyt kuningaskunta olleet saavuttaneet alempia PAH-yhdisteiden määriä tiettyjen perinteisesti savustettujen lihojen ja lihatuotteiden eivätkä Irlanti, Latvia, Romania, Suomi, Ruotsi ja Yhdistynyt kuningaskunta tiettyjen perinteisesti savustettujen kalojen ja kalatuotteiden osalta. Kyseisissä tapauksissa savustuskäytäntöjen mukauttaminen niin, että saavutettaisiin PAH-yhdisteiden alemmat enimmäismäärät, ei onnistunut muuttamatta merkittävästi elintarvikkeen aistinvaraisia ominaisuuksia. 
            
            
               (4)Edellä esitettyjen seikkojen perusteella ja asetuksen (EY) N:o 1881/2006 7 artiklan 6 kohdan ja 7 kohdan nojalla kyseisille jäsenvaltioille myönnettiin väliaikainen poikkeus PAH-yhdisteiden alempien enimmäismäärien soveltamisesta 1 päivästä syyskuuta 2014 siten, että ne voivat saattaa markkinoilleen perinteisesti savustettuja lihoja ja lihatuotteita ja/tai savustettuja kaloja ja kalatuotteita, jotka on savustettu niiden alueella ja tarkoitettu kulutukseen niiden alueella. Kyseisiin savustettuihin tuotteisiin sovellettiin edelleen ennen 1 päivää syyskuuta 2014 sovellettuja enimmäismääriä. Poikkeus kattoi yleisesti kaikki savustetut lihat ja lihatuotteet ja/tai savustetut kalat ja kalatuotteet nimeämättä elintarvikkeita erikseen. 
            
            
               (5)Kyseiset jäsenvaltiot ovat asetuksen (EY) N:o 1881/2006 7 artiklan 6 ja 7 kohdan mukaisesti seuranneet PAH-yhdisteiden esiintymistä kyseisissä tuotteissa ja laatineet ohjelmia hyvien savustuskäytäntöjen täytäntöönpanemiseksi mahdollisuuksien mukaan. Lisäksi tilannetta arvioitiin uudelleen vuonna 2018 kyseisten jäsenvaltioiden toimittamien seuraavien yksityiskohtaisten tietojen perusteella: PAH-yhdisteiden esiintyminen perinteisesti savustetuissa lihoissa ja lihatuotteissa sekä savustetuissa kaloissa ja kalatuotteissa, hyvien savustuskäytäntöjen täytäntöönpano ja aistinvaraisten ominaisuuksien muutokset. Toimitettujen tietojen yksityiskohtaisen arvion perusteella pääteltiin, ettei PAH-yhdisteiden alempia määriä voida saavuttaa muuttamalla savustuskäytäntöjä taloudellisesti toteutettavissa olevissa rajoissa menettämättä tuotteille ominaisia aistinvaraisia ominaisuuksia, kun kyse on tietyistä perinteisesti savustetuista lihoista ja lihatuotteista Espanjassa, Irlannissa, Kroatiassa, Kyproksella, Latviassa,  Puolassa, Portugalissa, Slovakian tasavallassa, Suomessa ja Ruotsissa sekä tietyistä perinteisesti savustetuista kaloista ja kalatuotteista Latviassa, Suomessa ja Ruotsissa. Sen vuoksi tiettyjen perinteisesti savustettujen lihojen ja lihatuotteiden ja/tai savustettujen kalojen ja kalatuotteiden paikalliselle tuotannolle ja kulutukselle olisi myönnettävä näissä jäsenvaltioissa poikkeus ilman aikarajaa.  
            
            
               (6)Lisäksi juomien valmistukseen käytettävien tiettyjen kasviperäisten elintarvikejauheiden on todettu sisältävän suuria määriä PAH-yhdisteitä kyseisten jauheiden epäasianmukaisten kuivauskäytäntöjen vuoksi. Koska PAH-yhdisteet ovat genotoksisia karsinogeenejä, kyseisten jauheiden sisältämille PAH-yhdisteille on tarpeen vahvistaa sellainen enimmäismäärä, joka on mahdollista saavuttaa noudattamalla hyviä kuivauskäytäntöjä, jotta varmistetaan ihmisten terveyden suojelun korkea taso.
            
            
               (7)Sen vuoksi asetusta (EY) N:o 1881/2006 olisi muutettava.
            
            
               (8)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Asetuksen (EY) N:o 1881/2006 muuttaminen
            
         
         
            
               Muutetaan asetus (EY) N:o 1881/2006 seuraavasti:
            
            
               1)Korvataan 7 artiklan 6 ja 7 kohta seuraavasti:
            
            
               ”6)Poiketen siitä, mitä 1 artiklassa säädetään, seuraavat jäsenvaltiot voivat sallia, että niiden markkinoille saatetaan seuraavia perinteisesti savustettuja lihoja ja lihatuotteita, jotka on savustettu niiden alueella ja tarkoitettu kulutukseen niiden alueella ja joiden PAH-yhdisteiden tasot ovat korkeammat kuin liitteessä olevassa 6.1.4 kohdassa asetetut tasot, edellyttäen että tuotteet ovat ennen 1 päivää syyskuuta 2014 sovellettavien enimmäismäärien mukaiset eli 5,0 µg/kg bentso(a)pyreenin osalta ja 30,0 µg/kg bentso(a)pyreenin, bentso(a)antraseenin, bentso(b)fluoranteenin ja kryseenin yhteismäärän osalta:
            
            
               –Espanja, Irlanti, Kroatia, Kypros, Puola ja Portugali: perinteisesti savustetut lihat ja lihatuotteet;
            
            
               –Latvia: perinteisesti savustettu sianliha, kuumasavustettu kananliha, kuumasavustetut makkarat ja kuumasavustettu riistanliha;
            
            
               –Slovakian tasavalta: perinteisesti savustettu suolattu liha, perinteisesti savustettu pekoni, perinteisesti savustettu makkara (klobása), kun ’perinteisesti savustetulla’ tarkoitetaan savun muodostamista savustuskoppiin polttamalla puuta (halkoja, sahajauhoa, lastuja); 
            
            
               –Suomi: perinteisesti kuumasavustetut lihat ja lihatuotteet; 
            
            
               –Ruotsi: lihat ja lihatuotteet, jotka on savustettu hehkuvan puun tai muun kasviperäisen materiaalin yläpuolella.
            
            
               Kyseisten jäsenvaltioiden ja asianomaisten elintarvikealan toimijoiden on edelleen seurattava PAH-yhdisteiden esiintymistä tämän kohdan ensimmäisessä alakohdassa tarkoitetuissa perinteisesti savustetuissa lihoissa ja lihatuotteissa ja varmistettava, että hyviä savustuskäytäntöjä noudatetaan mahdollisuuksien mukaan menettämättä kyseisille tuotteille ominaisia aistinvaraisia ominaisuuksia. 
            
            
               7)Poiketen siitä, mitä 1 artiklassa säädetään, seuraavat jäsenvaltiot voivat sallia, että niiden markkinoille saatetaan seuraavia perinteisesti savustettuja kaloja ja kalatuotteita, jotka on savustettu niiden alueella ja tarkoitettu kulutukseen niiden alueella ja joiden PAH-yhdisteiden tasot ovat korkeammat kuin liitteessä olevassa 6.1.5 kohdassa asetetut tasot, edellyttäen että kyseiset savustetut tuotteet ovat ennen 1 päivää syyskuuta 2014 sovellettavien enimmäismäärien mukaiset eli 5,0 µg/kg bentso(a)pyreenin osalta ja 30,0 µg/kg bentso(a)pyreenin, bentso(a)antraseenin, bentso(b)fluoranteenin ja kryseenin yhteismäärän osalta.
            
            
               –Latvia: perinteisesti kuumasavustettu kala;
            
            
               –Suomi: perinteisesti kuumasavustetut pienet kalat ja pienistä kaloista valmistetut kalatuotteet;
            
            
               –Ruotsi: kalat ja kalatuotteet, jotka on savustettu hehkuvan puun tai muun kasviperäisen materiaalin yläpuolella.
            
            
               Kyseisten jäsenvaltioiden ja asianomaisten elintarvikealan toimijoiden on edelleen seurattava PAH-yhdisteiden esiintymistä tämän kohdan ensimmäisessä alakohdassa tarkoitetuissa perinteisesti savustetuissa kaloissa ja kalatuotteissa ja varmistettava, että hyviä savustuskäytäntöjä noudatetaan mahdollisuuksien mukaan menettämättä kyseisille tuotteille ominaisia aistinvaraisia ominaisuuksia.”
            
            
               2)Muutetaan liite tämän asetuksen liitteen mukaisesti.
            
            
               2 artikla
            
            
               Tämän asetuksen liitteessä luetellut elintarvikkeet, jotka on saatettu laillisesti markkinoille ennen tämän asetuksen voimaantuloa, voidaan pitää markkinoilla tämän voimaantulopäivän jälkeen [...] päivään [...]kuuta […] asti. [Julkaisutoimisto: lisätään tarkka päivämäärä, joka on kuusi kuukautta tämän asetuksen voimaantulosta] 
            
            
               3 artikla
            
            
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
         
         
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 7.9.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        EYVL L 37, 13.2.1993, s. 1. 
               
               
                  
                     (2)
                  
                        Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5). 
               
            
      
    ---documentbreak--- 
      
         
         
            
               LIITE 
            
            
               Lisätään asetuksen (EY) N:o 1881/2006 liitteessä olevaan 6 jaksoon 6.1.15 kohdan ”Kuivatut mausteet, lukuun ottamatta kardemummaa ja savustettua Capsicum spp.:tä jälkeen kohta seuraavasti:
            
            
                     
                        ”6.1.16
                     
                  
                  
                     
                        Juomien valmistukseen käytettävät kasviperäiset elintarvikejauheet, lukuun ottamatta 6.1.2 ja 6.1.11 kohdassa tarkoitettuja tuotteita (*)
                     
                  
                  
                     
                        10,0
                     
                  
                  
                     
                        50,0
                     
                  
               
               (*)Juomien valmistuksella tarkoitetaan hienoksi jauhettujen jauheiden sekoittamista juomiin.”